**ALĞI-SATQI MÜQAVİLƏSİ № terte654**

**Bakı şəhəri**  **Tarix:**

Bir tərəfdən Azərbaycan Respublikasının qanunlarına əsasən qeydiyyata alınmış və İcraçı direktoru **Vadim Dronov** şəxsində təmsil olunan **“Azinko Development” MMC-nin “Alov Qüllələri Fairmont Otel Bakı” filialı** (bundan sonra **“Alıcı”** adlandırılacaq) və digər tərəfdən Azərbaycan Respublikasının qanunvericiliyinə müvafiq olaraq təsis edilmiş və öz Nizamnaməsi əsasında fəaliyyət göstərən, direktor (bundan sonra **“Satıcı”** adlandırılacaq) şəxsində təmsil olunan bu müqaviləni Azərbaycan Respublikası Mülki Qanunvericiliyinə əsasən aşağıdakı şərtlərlə bağlayırlar.

**1. Müqavilənin predmeti**

* 1. Malın növü, çeşidi, zəmanət müddəti, qiyməti, çatdırılma şərtləri, digər əlamətləri və xarakterik xüsusiyyətləri "Satıcı" tərəfindən göndərilən təklif əsasında hazırlanmış, Tərəflər arasında onların imzaları və möhürləri ilə təsdiqlənmiş və "Satıcı" tərəfindən "Alıcı"ya göndərilmiş Sifariş Forması ilə və ya təcili olduğu hallarda elektron poçt vasitəsilə təsdiq olunur;
  2. Satıcı ona məxsus olan və üçüncü şəxslərin hüquqlarından azad malları Alıcının yazılı sifarişi və hər iki tərəfin imzaları (möhürləri) ilə təsdiq edilmiş elektron qaimə əsasında Alıcıya satır, Alıcı isə həmin malları qəbul edərək, müqavilədə göstərilən qaydada Malların dəyərini Satıcıya ödəyir;
  3. Əlavələrdə qeyd olunan mallar Satıcı tərəfindən Alıcıya bir qayda olaraq Alıcının anbarında təhvil verilir;
  4. Satıcı müqavilənin şərtlərinə əsasən malların vaxtlı-vaxtında göndərilməsinin təmin olunması üçün məsuliyyət daşıyır;
  5. Bu bəndə əsasən Alıcı Satıcıdan aldığı məhsulları məhsulun son istifadə tarixinə minimum 2 ay qaldıqda geri qaytara bilər. Bunun üçün Alıcı Satıcını ən azı 1 həftə əvvəl xəbərdar etməlidir.

**2. Xidmət haqqının məbləği və ödənilmə qaydaları**

* 1. Bu Müqavilə üzrə malın qiyməti, Satıcının, mal alınan tarixə uyğun olan qiymət cədvəli ilə hesablanır. Son qiymət Alıcının Təchizat şöbəsi ilə razılığa gələndən sonra elektron qaimədə göstərilir;
  2. Malların dəyəri köçürmə yolu ilə mallar Alıcıya tam təhvil verildikdən sonra tərəflər arasında təstiqlənən müvafiq təhvil-təslim aktı və Satıcı tərəfindən təqdim olunan ödəniş sənədləri (hesab-faktura, e-qaimə) əsasında iş günü ərzində həyata keçirilir.

**3. Tərəflərin məsuliyyəti**

* 1. Satıcı və Alıcı bu müqavilə üzrə öz öhdəliklərini yerinə yetirməməsi və ya lazımınca yerinə yetirməməsi üçün Azərbaycan Respublikası qanunvericiliyinə müvafiq olaraq məsuliyyət daşıyırlar.

**4. Cərimə tədbirləri**

* 1. Alıcı Malların dəyərini Satıcıya vaxtında ödəmədikdə, o hər ötən gün üçün müqavilə əsasında alınan malın ümumi məbləğinin 0,1%-i həcmində, lakin ümumi məbləğin 10%-dən çox olmamaqla dəbbə pulu ödəməlidir.
  2. Satıcı Alıcıya malları vaxtında təqdim etmədikdə, o hər ötən gün üçün məbləğin 0,1%-i həcmində, lakin müqavilədə göstərilən işin haqqından çox olmamaqla dəbbə pulu ödəməlidir.

**5. Tərəflərin hüquq və öhdəlikləri**

5.1.“Satıcı”-nın hüquq və öhdəlikləri:

5.1.1. “Alıcı”-nı yüksək keyfiyyətli Mallar ilə təmin etmək;

5.1.2. Malları Əlavələrə uyğun elektron qaimə-faktura və/və ya təhvil-təslim sənədləri əsasında təhvil vermək;

5.1.3. Malın “Alıcı”ya təhvil verilməsi anınadək təsadüfən məhv olması və ya zədələnməsi riskini daşımaq;

5.1.4. Satılan Malların keyfiyyətinə onların texniki göstəricilərinə uyğun olaraq, müəyyən müddətə zəmanət vermək.Mallara verilmiş zəmanətin müddəti və şərtləri “Zəmanət talonu”da göstərilir;

5.1.5. “Alıcı”ya üçüncü şəxslərin hüquqlarından azad əşya vermək;

5.1.6. Mal “Alıcı”ya təhvil verildikdən sonra üçüncü şəxslər əşyanı “Alıcı”dan geri aldıqda “Alıcı”ya dəymiş zərərin əvəzini ödəmək;

5.1.7. “Alıcı” tərəfindən Mallar sifariş edilərkən, həmin Malları hər sifariş üçün tərəflər arasında ayrıca imzalanan Əlavələrdə göstərilən müddətdə Alıcıya təhvil vermək;

5.1.8. “Alıcı”dan hazırkı müqavilənin şərtlərinə əməl etməyi tələb etmək;

5.1.9. "Alıcı" sifariş verdiyi malları qəbul etməkdən imtina etdiyi və ya xaricdən sifariş verilən mallar üzrə əsassız sifarişi ləğv etdiyi hallarda ödənilmiş məbləği geri qaytarmamaq;

5.1.10. Satıcı alğı-satqı müqaviləsini pozaraq alıcıya müqavilədə müəyyənləşdirildiyindən az miqdarda əşya verdikdə, "Alıcı"nın tələbi əsasında onu çatışmayan miqdarda əşya ilə təmin etməlidir. Əgər, "Alıcı" çatışmayan malları qəbul etməkdən imtina edərsə, daha öncə müqavilə üzrə qəbul etdiyi Malları geri qaytara və həmin mallar üçün ödədiyi məbləği geri tələb edə bilər;

5.1.11. Satıcı alğı-satqı müqaviləsində nəzərdə tutulan əşyaları müqaviləyə uyğun gəlməyən çeşiddə verdikdə alıcı onları qəbul etməkdən və ödəməkdən imtina edə bilər, ödəmiş olduqda isə Alıcının tələbi əsasında Satıcı ödədiyi pul məbləğinin qaytarılmasını təmin etməlidir. Satıcı çeşid haqqında şərtləri pozmaqla əşya verərsə, Alıcı Azərbaycan Respublikası Mülki Məcəllədə nəzərdə tutulmuş hüquqlardan istifadə edə bilər;

5.1.12. Hazırkı müqavilədən və Azərbaycan Respublikasının qanunvericiliyindən irəli gələn digər hüquq və öhdəliklər;

5.1.13. Mallarda təhvil verilən zaman hər hansı qüsur aşkar olunduğu halda qüsur aktı tərtib etmək və həmin aktda nəzərdə tutulmuş müddət ərzində yenisi ilə əvəz etmək və ya qiyməti mütənasib olaraq azaltmaq;

5.2. “Alıcı”-nın hüquq və öhdəlikləri:

5.2.1. Alınmış Malların dəyərini hazırki müqavilənin 2-ci bəndində nəzərdə tutulmuş qaydaya uyğun olaraq ödənilməsini təmin etmək;

5.2.2. Malları elektron qaimə-faktura və/və ya təhvil-təslim sənədləri ilə təhvil almaq;

5.2.3. Sifariş verdiyi malları qəbul etməkdən əsassız imtina etdiyi və ya xaricdən sifariş verilən mallar üzrə sifarişi əsassız ləğv etdiyi hallarda ödənilmiş məbləği geri tələb etməmək;

5.2.4. “Satıcı”-dan hazırki müqavilənin şərtlərinə əməl etməyi tələb etmək;

5.2.5. Hazırki müqavilədən və Azərbaycan Respublikasının qanunvericiliyindən irəli gələn digər hüquq və öhdəliklər.

1. **Mülkiyyət hüququ və zərər riski**
   1. Mal “Alıcı”ya rəsmi şəkildə təhvil verildiyi və ya “Alıcı” tərəfindən “Satıcı”nın ərazisindən çıxarıldığı andan Mala olan mülkiyyət hüququ və risklər “Alıcı”ya keçir;
   2. Mal bu Müqavilədə nəzərdə tutulmuş qaydada “Alıcı”ya təhvil verilən anadək “Satıcı” mə

**7. Müqavilənin müddəti**

7.1. Müqavilə imzalandığı gündən qüvvəyə minir və tarixinə qədər etibarlıdır. Bu müqaviləyə vaxtından əvvəl xitam vermək istəyən tərəf bu barədə digər tərəfi yazılı surətdə gün əvvəl xəbərdar etməlidir;

7.2. Bu müqavilənin şərtlərinin dəyişdirilməsinə yalnız tərəflərin razılığı ilə yol verilir. Müqaviləyə edilən bütün əlavə və dəyişikliklər yazılı qaydada aparılır və tərəflərin imza və möhürü ilə təsdiq edildiyi andan hüquqi qüvvəyə minir;

7.3. Alıcı Satıcının xidmət haqqını müqavilə ilə razılaşdırılmış müddətdə ödəmədikdə və həmin ödənişi gecikdirdikdə Satıcı hazırkı müqaviləni birtərəfli şəkildə xitam etmək hüququna malikdir.

**8. Məxfilik**

8.1. Tərəflərdən hər biri bu müqavilə bağlanarkən, bu müqavilədən irəli gələn öhdəliklərin yerinə yetirilməsi zamanı onlara məlum olmuş məxfi informasiyanı heç bir vasitə ilə yaymamaq barədə öz üzərilərinə öhdəlik götürürlər;

8.2.Tərəflərdən hər biri bu müqavilənin mətnini, habelə bu müqavilə bağlanarkən və bu müqavilədən irəli gələn öhdəlikləri yerinə yetirərkən tərəflərin bir-birinə verdiyi və tərcümə etdiyi bütün informasiyanı digər tərəfin məxfi informasiyası hesab etməyə razılıq verir.

**9. Fors-major vəziyyətlər**

9.1. Tərəflər bu Müqavilənin icrasına birbaşa təsir göstərən fors-major vəziyyətlər səbəbi ilə bu Müqavilə üzrə öz öhdəliklərini tam və ya qismən yerinə yetirə bilmədikdə, onlar cavabdehlikdən azad olunurlar;

9.2. Fors-major vəziyyətlər dedikdə təbii fəlakətlər, dövlət və ya hökumət tədbirləri, müharibə, blokada, embarqo, ixrac və idxal hüququnun ləğv edilməsi, epidemiyalar və Tərəflərin nəzarətindən xaric olan digər vəziyyətlər nəzərdə tutulur;

9.3. Müqavilə üzrə öhdəliklərin icra olunma müddəti fors-major vəziyyətin davam etdiyi müddətə uyğun olaraq artırılacaqdır. Əgər fors-major vəziyyət 90 (doxsan) təqvim günündən artıq davam edərsə, o zaman tərəflərdən hər hansı biri digər tərəfə yazılı bildiriş təqdim etməklə öz öhdəliklərinin növbəti icrasından imtina edə bilər. Bu halda, Tərəflərdən heç biri digərinə dəyən mümkün zərərləri ödəmək məcburiyyətində olmayacaq;

9.4. Fors-major vəziyyətə məruz qalan Tərəf bu barədə digər Tərəfə təcili surətdə, ancaq həmin vəziyyət meydana çıxan tarixdən etibarən 10 (on) təqvim günündən gec olmayaraq yazılı məlumat verməlidir. Bu məlumatda həmin Tərəfin öz öhdəliklərini icra etməsinə imkan verməyən fors-major vəziyyətin meydana çıxması və gedişatı izah olunmalıdır. Fors-major vəziyyətin meydana çıxması və gedişatına dair tələb olunan bildirişin təqdim edilməməsi və ya vaxtında təqdim edilməməsi həmin vəziyyətə məruz qalmış Tərəfi bu barədə iddia irəli sürmək hüququndan məhrum edir;

9.5.”Satıcı”nın və ya “Alıcı”nın yerləşdiyi ərazinin səlahiyyətli orqanları və ya digər nüfuzlu və ya səlahiyyətli orqanlar tərəfindən verilmiş arayışlar fors-major vəziyyətin baş verməsi və davam etməsinə dair yetərli sübut hesab olunacaq.

**10. Əlavə şərtlər**

10.1. Satıcı “Azinko Development” MMC-nin “Alov Qüllələri Fairmont Otel Bakı” filialinin Şirkətinin Menecerini, həmçinin onun müvafiq törəmə şirkətlərinin, filiallarının, vəzifəli şəxslərinin, direktorlarının, agentlərinin, işçilərinin, nümayəndələrinin, davamçılarının və hüquqi varislərinin hər birini və Otelin sahibini, xidmətlərin yerinə yetirilməsi ilə əlaqədar yaranan məhkəmə işlərindən, iddialardan, məhkəmə proseslərindən, tələblərdən, hökmlərdən, itki, xərc və zərərlərdən, o cümlədən, vəkil qonorarından, məhdudiyyətsiz olaraq Otelə və ya İcraçının avadanlığına dəyən zərər və itkidən mühafizə edir, kompensasiya edir və qoruyur. Bundan başqa Satıcı (i) onun Oteldə işləyən işçilərinin və ya agentlərinin şəxsi xəsarət alması və ya vəfat etməsi nəticəsində yaranan, (ii) Satıcının Xidmətləri, Satıcının işçilərinin və ya agentlərinin Oteldə olması ilə əlaqədar digər şəxsin şəxsi xəsarət alması və ya vəfat etməsi nəticəsində yaranan məhkəmə işlərindən, iddialardan, məhkəmə proseslərindən, tələblərdən, hökmlərdən, itki, xərc və zərərlərdən, o cümlədən, vəkil qonorarından mühafizə edir, kompensasiya edir və qoruyur. Yuxarıda qeyd edilən kompensasiya öhdəlikləri Alıcının ehtiyatsızlığı və ya qəsdən yanlış davranışına şamil edilmir. Bu bənddə qeyd edilən müddəalar bu Müqaviləyə xitam verildikdən sonra da qüvvədə qalır. “Tərəflər” bir-birinə vurduğu maddi ziyana görə qanunla nəzərdə tutulmuş qaydada müvafiq məsuliyyət daşıyırlar;

10.2. Satıcı ilə Alıcı arasında il sonuna olan hesablamalara gorə dövriyyə 200 min manatı keçərsə bu zaman Alıcı Satıcıdan bu məbləğin 2 % dəyərində pulsuz ərzaq sifariş edə bilər;

10.3. “Məhsul”ların “Satıcı” tərəfindən qaimə-faktura üzrə “Alıcı”yə verildiyi andan bütün hallarda onların təsadüfən məhv olması və ya zədələnməsi riski “Alıcı”ya keçir;

10.4. Məhsulların siyahısı, çeşidi, adı və onların qiymətləri “Satıcı” tərəfindən “Alıcı”ya təqdim edilən “Qiymətlər cədvəli”də əksini tapır. “Qiymətlər cədvəli”də, o cümlədən məhsulların qiymətlərində dəyişiklik olduqda, “Satıcı” tərəfindən “Alıcı”ya yenilənmiş “Qiymətlər cədvəl”i qiymət artımından 1 (bir) həftə öncə “E-mail” vasitəsilə (“E-mail” vasitəsilə məhsulların qiymətlərindəki dəyişikliyə dair yeni “Qiymətlər cədvəli”nin (“Bildiriş”in) göndərilməsi rəsmi çatdırılma hesab olunur və “Alıcı” məhsulların qiymətlərini yeni “Qiymətlər cədvəlin”də (“Bildiriş”də) göstərilən şəkildə “Satıcı”ya ödəməlidir) göndərilir.

1. **Mübahisələrin həlli qaydaları**

11.1 Bu müqavilədən irəli gələn, yaxud bu müqavilə barədə meydana çıxan bütün mübahisələr tərəflərin razılığı ilə həll edilir;

11.2 Tərəflər öz aralarında razılığa gələ bilməzlərsə, mübahisənin həll olunması Azərbaycan Respublikasının aidiyyatı məhkəməsinə verilir və onun qərarı tərəflər üçün qəti sayılır.

**12. Yekun müddəalar**

12.1. Bu müqavilə hər iki “Tərəf” imzaladığı andan qüvvəyə minir və tərəflər öz öhdəliklərini tam həyata keçirənə qədər qüvvədə olur;

12.2. Satıcı bu müqavilə ilə nəzərdə tutulmuş öhdəliklərini yerinə yetirmədikdə və ya müqavilənin əsas şərtlərini pozduqda Alıcı müqaviləyə birtərəfli qaydada xitam verə bilər;

12.3. Bu müqavilə ilə tənzimlənməyən bütün məsələlər Azərbaycan Respublikasının mövcud qanunvericiliyi ilə tənzimlənir;

12.4. Bu müqavilə 2 (iki) nüsxədə imzalanır və tərəflərin hər birində müvafiq olaraq 1 (bir) nüsxə olur. Hər iki nüsxənin hüquqi qüvvəsi eyni olur.

1. **Tərəflərin ünvanları və rekvizitləri**

|  |  |  |  |
| --- | --- | --- | --- |
| **“Alıcı”**  **“Azinko Development” MMC-nin**  **“Alov Qüllələri Fairmont Otel Bakı” filialı**  **VÖEN:** 1701326141;  **Ünvan:** 1A, Mehdi Hüseyn, Bakı, Azərbaycan;  **Bank:** Azərbaycan Sənaye Bankı ASC;  **Bank VÖEN:** 9900007981;  **Kod:** 509664;  **SWIFT:** CAPNAZ22.  **M/h:** AZ56NABZ01350100000003016944;  **H/h:** AZ23CAPN00000000005801600013.  **İcraçı Direktor: Vadim Dronov** | | **“Satıcı”**    **VÖEN:**  **Ünvan:**  **E-mail**:  **Tel:**  **Bank:**  **Bank VÖEN:**  **Kod:**  **SWIFT:**  **M/h:**  **H/h:**  **Direktor:** | |
| İmza: \_\_\_\_\_\_\_\_\_\_\_\_\_\_\_\_\_\_\_\_\_\_\_ **M.Y**. | İmza: \_\_\_\_\_\_\_\_\_\_\_\_\_\_\_\_\_\_\_\_ **M.Y.** | |